钦定古今图书集成/明伦汇编/氏族典/第602卷 > 夏侯锡
## 钦定古今图书集成/明伦汇编/氏族典/第602卷 > 夏侯锡

《梁书夏侯亶传》：“亶宗人夏侯溢为衡阳内史。辞日，亶
侍御坐。高祖谓亶曰：‘夏侯溢于卿疏近’？亶答曰：‘是臣
从弟’。高祖知溢于亶已疏，乃曰：‘卿伧人好不辩族从’。
亶对曰：‘臣闻服属易疏，所以不忍言族’。”时以为能对。
《夏侯夔传》：“夔为豫州刺史，夔兄亶先经此任，至是夔
又居焉，兄弟并有恩惠于乡里。百姓歌之曰：‘我之有
州，频仍夏侯。前兄后弟，布政优优。在州七年，甚有声
绩’。”

凌迪知《万姓统谱》。